LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2013 M. GEGUŽĖS 8 D. ĮSAKYMO NR. 3D-332 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „ŽEMĖS ŪKIO PRODUKTŲ PERDIRBIMAS IR PRIDĖTINĖS VERTĖS DIDINIMAS“ PIRMOSIOS VEIKLOS SRITIES „ŽEMĖS ŪKIO PRODUKTŲ PERDIRBIMAS IR RINKODARA“ ĮGYVENDINIMO TAISYKLIŲ, TAIKOMŲ 2013 METAIS, PATVIRTINIMO“ PAKEITIMO

2014 m. rugsėjo 25 d. Nr. 3D-668

Vilnius

1. P a k e i č i u Lietuvos kaimo plėtros 2007–2013 metų programos priemonės „Žemės ūkio produktų perdirbimas ir pridėtinės vertės didinimas“ pirmosios veiklos srities „Žemės ūkio produktų perdirbimas ir rinkodara“ įgyvendinimo taisykles, taikomas 2013 metais, patvirtintas Lietuvos Respublikos žemės ūkio ministro 2013 m. gegužės 8 d. įsakymu Nr. 3D-332 „Dėl Lietuvos kaimo plėtros 2007–2013 metų programos priemonės „Žemės ūkio produktų perdirbimas ir pridėtinės vertės didinimas“ pirmosios veiklos srities „Žemės ūkio produktų perdirbimas ir rinkodara“ įgyvendinimo taisyklių, taikomų 2013 metais, patvirtinimo“:

1.1. Pakeičiu 16.1.1 papunktį ir jį išdėstau taip:

„16.1.1. labai mažoms ir mažoms vaisių, uogų, daržovių bei grybų perdirbimo ir (ar) rinkodaros, perdirbimo procese susidariusių atliekų perdirbimo įmonėms – iki 200 000 Eur (dviejų šimtų tūkstančių eurų) arba iki 868 860 Eur (aštuonių šimtų šešiasdešimt aštuonių tūkstančių aštuonių šimtų šešiasdešimties eurų), kai pareiškėjas yra pripažintas žemės ūkio kooperatyvas, vykdantis vaisių, uogų, daržovių bei grybų perdirbimą ir (ar) rinkodarą. 2007–2013 metų laikotarpiu didžiausioji paramos suma šiems paramos gavėjams – 2 000 000 Eur (du milijonai eurų);“.

1.2. Pakeičiu 16.1.2 papunktį ir jį išdėstau taip:

„16.1.2. labai mažoms ir mažoms mėsos perdirbimo ir (ar) rinkodaros, pieno perdirbimo ir (ar) rinkodaros, pieno perdirbimo procese susidariusių atliekų perdirbimo ir kitų Sutarties dėl Europos Sąjungos veikimo I priede išvardytų produktų perdirbimo ir (ar) rinkodaros įmonėms – iki 115 848 Eur (vieno šimto penkiolikos tūkstančių aštuonių šimtų keturiasdešimt aštuonių eurų). 2007–2013 metų laikotarpiu didžiausioji paramos suma šiems paramos gavėjams – 2 000 000 Eur (du milijonai eurų);“.

1.3. Pakeičiu 16.1.3 papunktį ir jį išdėstau taip:

„16.1.3. vidutinėms ir 23.2 papunktyje nurodytoms vaisių, uogų, daržovių bei grybų perdirbimo ir (ar) rinkodaros, perdirbimo procese susidariusių atliekų perdirbimo įmonėms – iki 200 000 Eur (dviejų šimtų tūkstančių eurų) arba iki 868 860 Eur (aštuonių šimtų šešiasdešimt aštuonių tūkstančių aštuonių šimtų šešiasdešimt eurų), kai pareiškėjas yra pripažintas žemės ūkio kooperatyvas, vykdantis vaisių, uogų, daržovių bei grybų perdirbimą ir (ar) rinkodarą. 2007–2013 metų laikotarpiu didžiausia paramos suma šiems paramos gavėjams – 4 000 000 Eur (keturi milijonai eurų);“.

1.4. Pakeičiu 16.1.4 papunktį ir jį išdėstau taip:

„16.1.4. vidutinėms ir 23.2 papunktyje nurodytoms mėsos perdirbimo ir (ar) rinkodaros, pieno perdirbimo ir (ar) rinkodaros, pieno perdirbimo procese susidariusių atliekų perdirbimo ir kitų Sutarties dėl Europos Sąjungos veikimo I priede išvardytų produktų perdirbimo ir (ar) rinkodaros įmonėms – iki 115 848 Eur (vieno šimto penkiolikos tūkstančių aštuonių šimtų keturiasdešimt aštuonių eurų). 2007–2013 metų laikotarpiu didžiausia paramos suma šiems paramos gavėjams – 4 000 000 Eur (keturi milijonai eurų);“.

1.5. Pakeičiu 16.2. papunktį ir jį išdėstau taip:

„16.2. nuo 2013 m. rugsėjo 16 d. iki 2013 m. rugsėjo 30 d. priimtoms paraiškoms: iki 868 860 Eur (aštuonių šimtų šešiasdešimt aštuonių tūkstančių aštuonių šimtų šešiasdešimties eurų). Didžiausioji paramos suma 2007–2013 metų laikotarpiu labai mažoms ir mažoms vaisių, uogų, daržovių bei grybų perdirbimo ir (ar) rinkodaros, perdirbimo procese susidariusių atliekų perdirbimo įmonėms ir žemės ūkio kooperatyvams iki 2 000 000 Eur (dviejų milijonų eurų); vidutinėms ir 23.2 papunktyje nurodytoms, vaisių, uogų, daržovių bei grybų perdirbimo ir (ar) rinkodaros, perdirbimo procese susidariusių atliekų perdirbimo įmonėms bei žemės ūkio kooperatyvams iki 4 000 000 Eur (keturių milijonų eurų).“

1.6. Pakeičiu 16.3. papunktį ir jį išdėstau taip:

16.3. nuo 2013 m. lapkričio 25 d. iki 2014 m. vasario 15 d. priimtoms paraiškoms: iki žemės ūkio ministro 2013 m. gegužės 6 d. įsakyme Nr. 3D-328 „Dėl Europos žemės ūkio fondo kaimo plėtrai ir bendrojo finansavimo paramos lėšų, skirtų 2013 metų įsipareigojimams pagal Lietuvos kaimo plėtros 2007–2013 metų programos priemones, veiklos sritis ir sektorius, paskirstymo sąrašo patvirtinimo“ nurodyto priemonės veiklos sričiai skirtų lėšų dydžio. Didžiausioji paramos suma 2007–2013 metų laikotarpiu labai mažoms ir mažoms perdirbimo procese susidariusių trečiosios kategorijos šalutinių gyvūninių produktų perdirbimo įmonėms iki 2 000 000 Eur (dviejų milijonų eurų), vidutinėms ir 23.2 punkte nurodytoms perdirbimo procese susidariusių trečiosios kategorijos šalutinių gyvūninių produktų perdirbimo įmonėms iki 7 819 741 Eur (septynių milijonų aštuonių šimtų devyniolikos tūkstančių septynių šimtų keturiasdešimt vieno euro).

1.7. Pakeičiu 21.1.1 papunktį ir jį išdėstau taip:

„21.1.1. paramos intensyvumas, apskaičiuotas kaip Bendrasis subsidijos ekvivalentas (toliau – BSE), negali viršyti Taisyklių 19 punkte nustatytų didžiausių leistinų paramos intensyvumo dydžių vienam projektui. Paramos dydis – BSE apskaičiuojamas visam lengvatinės paskolos laikotarpiui atsižvelgiant į 2007–2013 m. nacionalinės regioninės pagalbos teikimo gairių (2006/C 54/08) (OL 2006 C 54, p. 13) 41 punktą ir Komisijos komunikato dėl orientacinių ir diskonto normų nustatymo metodo pakeitimo (OL 2008 C 14, p. 6) nuostatas (BSE (proc.), dauginant paskolos diskontuotą dydį, kuris apskaičiuojamas atsižvelgiant į laikotarpį, kuriam suteikiama paskola atliekant skaičiavimus, paskolos grąžinimas paskirstomas lygiomis dalimis), ir diskonto normą (diskonto norma = bazinė palūkanų norma (eurais) + 100 bazinių punktų), paramos dalį (paramos dalis = orientacinė palūkanų norma – faktinė palūkanų norma) ir tinkamų finansuoti išlaidų, kurioms finansuoti suteikiama paskola, dalį (tinkamų finansuoti išlaidų, kurioms finansuoti suteikiama paskola, dalis = paskolos suma/tinkamų finansuoti išlaidų vertė). BSE suminė vertė (eurais) nustatoma dauginant tinkamų finansuoti išlaidų vertę ir BSE (proc.);“.

1.8. Pakeičiu 21.1.2 papunktį ir jį išdėstau taip:

„22.1.2. didžiausia paskolos suma – iki 4 000 000 Eur (keturių milijonų eurų);“.

1.9. Pakeičiu 21.2.2 papunktį ir jį išdėstau taip:

„21.2.2. didžiausia paskolos suma – iki 4 000 000 Eur (keturių milijonų eurų);“.

1.10. Pakeičiu 21.3 papunktį ir jį išdėstau taip:

„21.3. paskolos gali būti teikiamos eurais. Paramos gavėjas be rašytinio Agentūros sutikimo negali keisti paskolos dydžio ir trukmės.“

1.11. Pakeičiu 23.2 papunktį ir jį išdėstau taip:

„23.2. įmonės, turinčios mažiau kaip 750 darbuotojų arba kurių metinė apyvarta yra mažesnė kaip 200 000 000 Eur (du šimtai milijonų eurų), perdirbančios žemės ūkio produktus ir (ar) užsiimančios žemės ūkio produktų rinkodara ne trumpiau kaip 2 metus iki paramos paraiškos pateikimo. Šiems pareiškėjams 18 punkte nurodytas paramos intensyvumas mažinamas per pusę;“.

1.12. Pakeičiu 26.12 papunktį ir jį išdėstau taip:

„26.12. jei projekte numatyti statybos (rekonstravimo) ir (ar) infrastruktūros įrengimo darbai, kartu su paramos paraiška pateikiamas statinio techninis projektas arba projektiniai pasiūlymai su statybos (rekonstravimo) vertės skaičiavimu. Statinio techninis projektas (pateikiamos statinio techninio projekto, bendroji, sklypo sutvarkymo (sklypo plano), architektūros, technologijos, statybos skaičiuojamosios kainos nustatymo dalys) ir statybą (rekonstravimą) leidžiantis dokumentas, išskyrus nesudėtingus statinius, turi būti pateikti iki pirmojo mokėjimo prašymo (Statybos techninis reglamentas STR 1.01.07:2010 „Nesudėtingi statiniai“, patvirtintas Lietuvos Respublikos aplinkos ministro 2010 m. rugsėjo 27 d. įsakymu Nr. D1-812. Statinių projektams, kurių sąmatinė vertė 144 810 Eur (vienas šimtas keturiasdešimt keturi tūkstančiai aštuoni šimtai dešimt eurų) ir daugiau, turi būti atlikta statinio techninio projekto statybos skaičiuojamosios kainos dalies ekspertizė, kaip nurodyta Statybos techniniame reglamente STR.1.06.03:2002 „Statinio projekto ekspertizė ir statinio ekspertizė“, patvirtintame Lietuvos Respublikos aplinkos ministro 2002 m. balandžio 30 d. įsakymu Nr. 214. Ekspertizės išvada turi būti parengta įstaigos, turinčios teisę užsiimti šia veikla, ir gali būti pateikta kartu su pirmuoju mokėjimo prašymu. Jei projekte numatyta statyba ir (ar) rekonstravimas, bet jai paramos neprašoma, šie dokumentai neteikiami;“.

1.13. Pakeičiu 1 priedą ir jį išdėstau nauja redakcija (pridedama).

1.14. Pakeičiu 2 priedą ir jį išdėstau nauja redakcija (pridedama).

2. N u s t a t a u, kad šis įsakymas įsigalioja 2015 m. sausio 1 d.

Žemės ūkio ministrė	Virginija Baltraitienė